cyanic-selkie/wikianc huggingface dataset:
সঞ্জয় বেলট্ঠিপুত্ত
দর্শন
সুত্তপিটকের দীঘনিকায়ের সামঞ্ঞফলসুত্ত অনুসারে, সঞ্জয় বেলট্ঠিপুত্ত কোন দার্শনিক প্রশ্নের উত্তর এড়ানোর উদ্দেশ্যে সর্বদা দ্ব্যর্থবোধক বাক্য প্রয়োগ করে সেইসকল প্রশ্নের উত্তর দিতেন। তিনি পরলোক, দেবতা, কর্মফল, মুক্তপুরুষ প্রভৃতি অধিবিদ্যা সংক্রান্ত সকল প্রশ্ন এড়িয়ে যেতেন। পরলোক বা দেবতা বা কর্মফল বা মুক্তপুরুষের অস্তিত্ব আছে না নেই তা তিনি বলেননা বা জোর দিয়েও বলেননা যে আছে। যদিও রাহুল সাংকৃত্যায়নের মতে, মানুষের সহজ বুদ্ধিকে ভ্রমে নিক্ষেপ করা সঞ্জয়ের অভিপ্রায় ছিল, তবুও এই কথা অনুমেয় যে সঞ্জয় সেই সমস্ত প্রশ্ন এড়িয়ে যেতেন, যাদের সম্বন্ধে সঠিক উত্তর পাওয়া সম্ভব হয় না, তাই এই সকল অপ্রয়োজনীয় প্রশ্নের উত্তর না সন্ধান করে মানসিক স্থিতি বজায় রাখার পক্ষপাতী ছিলেন।  দীঘনিকায়ের ব্রহ্মজালসুত্ত অনুসারে অমরবিক্‌খেপিক মতবাদ সঞ্জয় বেলট্ঠিপুত্তের দর্শন হিসেবে পরিচিত। সাধারণতঃ অমরবিক্‌খেপিক মতবাদীরা কোন প্রশ্নের উত্তর সঠিক ভাবে না দিয়ে পাঁকাল মাছের মতো পিচ্ছিল ভাবে এড়িয়ে যেতে থাকেন। গৌতম বুদ্ধ এই মতবাদ সম্বন্ধে তার শিষ্যদের আলোচনা করতেই নিষেধ করেছিলেন।
হবিগঞ্জ জেলা স্টেডিয়াম
হবিগঞ্জ জেলা স্টেডিয়াম (হবিগঞ্জ আধুনিক স্টেডিয়াম নামেও পরিচিত) ২০১৪ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি হবিগঞ্জ জেলার হবিগঞ্জ পৌরসভার বাইপাস( জাতীয় সড়ক নং ২৪০)-এর পশ্চিমে পাশে সুলতান মাহমুদপুর গ্রামে অবস্থিত। এটা হবিগঞ্জ জেলার দ্বিতীয় স্টেডিয়াম। প্রথম স্টেডিয়ামটি হবিগঞ্জ জেলা পরিষদের পশ্চিমে প্রেস ক্লাব সড়কে অবস্থিত, হবিগঞ্জ জালাল স্টেডিয়াম নামে পরিচিত। নব নির্মিত এই স্টেডিয়ামে জেলার বিভিন্ন ক্রীড়া বিশেষ করে ক্রিকেট, ফুটবল  , কাবাডি (প্রতিযোগিতা ও প্রশিক্ষণ  ) এবং কনসার্ট অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে।
ইতিহাস
১৯৭৮ সালে তখনকার রাষ্ট্রপতি হবিগঞ্জে মানসম্পন্ন স্টেডিয়ামের জন্য ঘোষণা দেন। এ জন্য একসময়ের ঘোড়দৌড় মাঠ হিসেবে পরিচিত নিউফিল্ডে স্টেডিয়াম নির্মাণের উদ্যোগ নেওয়া হয় ও মাটি ভরাট করা হয়। তবে হবিগঞ্জ সরকারি উচ্চ বিদ্যালয় জমিটা নিজেদের দাবি করায় থমকে যায় নির্মাণ। ১৯৯৫ সালে ৩৩ লাখ টাকা খরচে সুলতান মাহমুদপুর গ্রামে সাড়ে এগারো একর জমিতে শুরু হয় আধুনিক স্টেডিয়ামের নির্মাণকাজ। হবিগঞ্জ সরকারি উচ্চ বিদ্যালয় নির্মাণ কাজে বাধা দেয়। জমির মালিকানা দাবি করে আদালতে মামলা করে স্কুল কর্তৃপক্ষ। এরপর উচ্চ আদালতে আপিল করার পর জেলা প্রশাসনের উদ্যোগে ১৯৯৭ সালে কাটে জমির মালিকানা নিয়ে জটিলতা। ঠিকাদার প্রতিষ্ঠান গুলোও নির্মাণে গড়িমসি করে  । স্টেডিয়ামটি নির্মাণে সতের কোটি দশ লাখ ছিয়াত্তর হাজার টাকা ব্যয় হয় । ২০১৪ সালে নির্মাণকাজ শেষ হলে ওই বছরের ২৯ নভেম্বর  স্টেডিয়ামের উদ্বোধন করা হয় ।
কাঠামো
স্টেডিয়ামটি ডিম্বাকার।দক্ষিণ অংশে গ্যালারি নেই। সম্পূর্ণ গ্যালারি কংক্রিট নির্মিত। স্টেডিয়ামের প্যাভিলিয়নে একটি মিলনায়তন রয়েছে ।
ধারণ ক্ষমতা
বর্তমানে স্টেডিয়ামের গ্যালারি ও প্যাভিলিয়নে এগারো হাজার পাঁচশ দর্শক বসে খেলা দেখতে পারেন।
সমস্যা
রক্ষণাবেক্ষণের জন্য বরাদ্দ না থাকায় স্টেডিয়ামটি ব্যবহারের অনুপযোগী হওয়ার আশঙ্কা রয়েছে।
বহিঃসংযোগ
হবিগঞ্জ জেলার খেলাধুলা ও বিনোদন
ফারাও
thumb|প্রচলিত পোষাকে ফারাওের চিত্র
ফারাও (, বা  ) হলো গ্রিক-রোমান কর্তৃক বিজয়ের পূর্ব পর্যন্ত প্রাচীন মিশরীয় রাজবংশের রাজাদের প্রচলিত উপাধি। ফারাও (Pharaoh) আদি মিশরীয় সভ্যতা। মিশরে নগর সভ্যতা গড়ে উঠেছিল খ্রীস্টপূর্ব ৫০০০ অব্দে।নীল নদকে কেন্দ্র করে মিশরের এ সভ্যতা গড়ে উঠেছিল বলে গ্রিক ইতিহাসবিদ হেরোডোটাস মিশরকে বলেছেন “নীল নদের দান”(Gift of the Nile)। ৫০০০-৩২০০ খ্রীস্টপূর্বাব্দ পর্যন্ত সময়ের মিশরকে প্রাক-রাজবংশীয় যুগ বলা হয়।এ সময় মিশর কতগুলো ছোট ছোট নগর রাষ্ট্রে বিভক্ত ছিল। এগুলোকে বলা হয় নোম।৩২০০ খ্রীষ্টপুর্বাব্দে “মেনেস” নামের এক রাজা সমগ্র মিশরকে একত্রিত করে একটি নগর রাষ্ট্র গড়ে তোলেন। দক্ষিণ মিশরের “মেস্ফিস” হয় এর রাজধানী। এভাবে মিশরে রাজবংশের সূচনা হয়।
প্রাচীন মিশরের নতুন রাজ্যের সময় ফারাওরা ধর্মীয় এবং রাজনৈতিক নেতা ছিল। "বড় বাড়ি" বলতে তখন রাজাদের বাড়িকে বোঝানো হত কিন্তু মিশরীয় ইতিহাসের গতিপথের সাথে সাথে তা হারাতে বসে ছিল এমনকি রাজা, nswt এর জন্য ঐতিহ্যবাহী মিশরীয় শব্দের পরস্পরিক পরিবর্তনে মধ্যে প্রকাশ করা হয়েছিল। যদিও মিশরের শাসকরা সাধারণত পুরুষ ছিল, ফারাও শব্দটা বিরলভাবে মহিলা শাসকদের হ্মেত্রেও ব্যবহার করা হত। ফারাওরা বিশ্বাস করত যে তাদের মরণের পর তাদের আত্মা দেবতা হরুসের সাথে মিলে যাবে।
এরা নিজেদেরকে সূর্যের বংশধর মনে করত। নিজেদেরকে দেবতা বলে মনে করায় তারা বংশের বাইরে কাউকে বিবাহ করত না। ফলে ভাইবোনেদের মধ্যেই বিবাহ সম্পন্ন হত। ফারাওয়ের মৃত্যুর পরও জীবন আছে বলে বিশ্বাস করত। তাই তাদের মৃত্যুর পর পিরামিড বানিয়ে তার নিচে সমাধিকক্ষে এদের দৈনন্দিন জীবনের ভোগ-বাসনার সমস্ত সরঞ্জাম রক্ষিত করত। মৃতদেহকে পচন থেকে বাঁচাবার জন্য তারা দেহকে মমি বানিয়ে রাখত এবং স্বর্ণালঙ্কারে মুড়ে সমাধিকক্ষের শবাধারে রাখা হত।
নামের উৎপত্তি
এই উপাধি বা নামের উৎপত্তি ঘটেছে মিশরীয় শব্দ pr ˤ3 থেকে, আক্ষরিক অর্থে "মহান নিবাস", যা রাজকীয় প্রাসাদের বর্ণনা দিয়ে থাকে। ঐতিহাসিকভাবে, যদিও, "ফারাও" নামটি শুধুমাত্র নতুন রাজ্যের সময়কালে রাজদের জন্য একটি নাম হিসেবে ব্যবহৃত হতো, বিশেষভাবে অষ্টাদশ রাজবংশের মধ্যবর্তী সময়ে, হাতশেপসুত রাজত্বের পরবর্তীকালে। 2ghi
মুকুট এবং প্রধান পোশাক
ফারাওদের পোশাক অতি বৈচিত্রময় ছিল।তবে সবচেয়ে উল্লেখযোগ্য হল তাদের পরিহিত মুকুট। তারা সাদা এবং লাল রঙের মুকুট পরত।মিশর হতে উদ্ধারকৃত নার্মার প্যালেট থেকে এ তথ্য মেলে।
স্থাপত্য ও ভাস্কর্য
মিশরীয়রা মৃত্যুর পর আরেকটি জীবনে বিস্বাসী ছিলো।সে জীবনেও রাজা হবেন ফারাও।তাই তারা মৃতদেহ সংরক্ষণের জন্য তৈরী করল পিরামিড।মিশরের সবচেয়ে বড় পিরামিড হল ফারাও খুফুর পিরামিড।খুফুর পিরামিড গড়ে উঠেছিলো ১৩ একর যায়গা জুড়ে।এর উচ্চতা ছিলো প্রায় সাড়ে চারশত ফুট।মিশরীয় ভাস্কর্যের সবচেয়ে বড় গৌরব স্ফিংস তৈরিতে ।বহুখন্ড পাথরের গায়ে ফুটিয়ে তোলা হয়েছিলো এ ভাস্কর্য।স্ফিংসের দেহ সিংহাকৃতির,আর মাথা ছিলো ফারাওএর।ফারাও অভিজাত্যের প্রতীক ছিলো এ মূর্তি।
বিজ্ঞান
মিশরীয়রা সর্বপ্রথম ১২ মাসে ১ বছর, ৩০ দিনে ১ মাস-এই গণনা রীতি চালু করে। যেহেতু ফারাও মৃত্যুর পরে রাজা হবেন সেহেতু তাঁর মৃতদেহকে সংরক্ষণের জন্য তারা মমি তৈরি করতে শেখেন।
ট্রফি স্ত্রী
থাম্ব| দ্য ইল-ম্যাচড কাপল, (আনু. ১৫৫০) লুকাস ক্র্যানাচ দ্বারা অঙ্কিত চিত্র, [[ওয়ারশ|ওয়ারশার জাতীয় জাদুঘরে রাখা]] ট্রফি স্ত্রী এমন একটি স্ত্রী যা স্বামীর জন্য একটি পদমর্যাদার প্রতীক হিসাবে বিবেচিত হয়। শব্দটি প্রায়শই অবমাননাকর বা অবমাননাকর উপায়ে ব্যবহৃত হয়, এর অর্থ হল যে স্ত্রীর শারীরিক আকর্ষণ ছাড়াও ব্যক্তিগত যোগ্যতার সামান্যতম রয়েছে, তার চেহারা বজায় রাখার জন্য যথেষ্ট খরচের প্রয়োজন, প্রায়শই বুদ্ধিমত্তাহীন বা অপরিশোধিত, আকর্ষণীয় ছাড়া আর কিছু নেই এবং কিছু উপায়ে স্বর্ণ খননকারী শব্দটির সমার্থক। একজন ট্রফি স্ত্রী সাধারণত তুলনামূলকভাবে তরুণ এবং আকর্ষণীয় এবং একজন বয়স্ক, ধনী ব্যক্তির দ্বিতীয়, তৃতীয় বা পরবর্তী স্ত্রী হতে পারে। একজন ট্রফি স্বামী পুরুষ সমতুল্য।
ইতিহাস
থর্স্টেইন ভেবলেন তার থিওরি অফ দ্য লিজার ক্লাস (১৮৯৯) এ পরামর্শ দিয়েছিলেন যে "নারীদের দখল এবং অধিকারের মূল কারণ ট্রফি হিসাবে তাদের উপযোগিতা ছিল বলে মনে হয়।" শব্দটির সাম্প্রতিক ব্যুৎপত্তিগত উত্স বিতর্কিত। একটি দাবি হল যে "ট্রফি স্ত্রী" মূলত দ্য ইকোনমিস্ট পত্রিকার ১৯৫০ সালের একটি সংখ্যায় প্রকাশিত হয়েছিল, যোদ্ধাদের যুদ্ধের সময় সবচেয়ে সুন্দরী মহিলাদেরকে স্ত্রী হিসাবে ঘরে আনার জন্য বন্দী করার ঐতিহাসিক অনুশীলনের উল্লেখ করে। উইলিয়াম সাফায়ার দাবি করেন যে "ট্রফি স্ত্রী" শব্দটি ফরচুন ম্যাগাজিনের একজন সিনিয়র সম্পাদক জুলি কনেলি, ২৮ আগস্ট, ১৯৮৯ সালের সংখ্যার একটি কভার স্টোরিতে তৈরি করেছিলেন এবং অবিলম্বে সাধারণ ব্যবহারে প্রবেশ করেছিল। লেখক টম উলফ, নিজে প্রায়ই এই শব্দটি তৈরি করার কৃতিত্ব, ১৯৯৬ সালে ব্রাউন ইউনিভার্সিটিতে প্রদত্ত একটি বক্তৃতায় এটি অস্বীকার করেছিলেন, যেখানে তিনি ফরচুন ম্যাগাজিনকে "অতি বেশিদিন আগে" প্রকাশিত একটি নিবন্ধে কৃতিত্ব দেন। অনেক সূত্র দাবি করে যে শব্দটি আগে তৈরি করা হয়েছিল (উদাহরণস্বরূপ, অনলাইন ব্যুৎপত্তিগত অভিধান ১৯৮৪ উল্লেখ করেছে), তবে শব্দটি সম্পর্কে উইলিয়াম সাফায়ারের নিবন্ধে সহজ অনলাইন প্রবেশাধিকার অনেককে (যেমন অক্সফোর্ড ইংলিশ ডিকশনারি ) বিশ্বাস করতে পরিচালিত করেছে যে ২৮ আগস্ট, ১৯৮৯, এর প্রথম ব্যবহার হয়েছিল। যাইহোক, ১৯৬৫ সালের একটি প্রকাশনার একটি উদ্ধৃতিতে এই বাণীটি পাওয়া যায়, যা দৃশ্যত বার্নি ম্যাডফের স্ত্রীকে উল্লেখ করে। ১৯৯৪ সালে সাবেক প্লেবয় প্লেমেট আনা নিকোল স্মিথের সাথে তেল বিলিয়নেয়ার জে. হাওয়ার্ড মার্শালের বিয়ে এই ধারণার চরম উদাহরণ হিসেবে মার্কিন গণমাধ্যম ব্যাপকভাবে অনুসরণ করেছিল। তাদের বিয়ের সময়, তার বয়স ছিল ৮৯ বছর এবং তার বয়স ছিল ২৬।
নটরডেম বিশ্ববিদ্যালয়ের একজন সমাজবিজ্ঞানী এলিজাবেথ ম্যাকক্লিনটক বিশ্বাস করেন যে আধুনিক সমাজে ঘটনাটি অন্যান্য গবেষণার পরামর্শের তুলনায় কম সাধারণ।
সুবর্ণভূমি
সুবর্ণভূমি (सुवर्णभूमि সুৱার্ণাভূমি; Suvaṇṇabhūmi; Suwarna Bumi; သုဝဏ္ဏဘူမိ, ; សុវណ្ណភូមិ; สุวรรณภูมิ) হল এক স্থাননাম, যা বিভিন্ন প্রাচীন ভারতীয় এবং বৌদ্ধ সূত্রে কথিত আছে, যেমন মহাবংশ, জাতক কাহিনী  ও রামায়ণ।
যদিও এর সঠিক অবস্থান অজানা এবং বিতর্কের বিষয়, সুবর্ণভূমি ভারত মহাসাগরের এক গুরুত্বপূর্ণ বন্দর ছিল। বসরা, উবুল্লাহ এবং সিরাফের মতো সমৃদ্ধ বন্দর থেকে মাস্কাট, মালাবার, সিংহল, নিকোবর, কেদাহ এবং মালাক্কা হয়ে কথিত সুবর্ণভূমিতে বাণিজ্য হত।
অবস্থান
সুবর্ণভূমির অবস্থান নিয়ে পণ্ডিত ও জাতীয়তাবাদীদের মধ্যে বহু বিতর্ক হয়েছে। এটি এশিয়ার ইতিহাসে সবথেকে রহস্যময় ও বিতর্কমূলক স্থাননামের মধ্যে অন্যতম। পণ্ডিতেরা দুটি অঞ্চলকে প্রাচীন সুবর্ণভূমির অবস্থান হিসেবে চিহ্নিত করেছেন: দ্বীপীয় দক্ষিণপূর্ব এশিয়া এবং দক্ষিণ ভারত।
কম্বোডিয়া
ফুনান (প্রথম থেকে সপ্তম শতক) কম্বোডিয়ার ইতিহাসে প্রথম রাজ্য ছিল এবং এটি দক্ষিণপূর্ব এশিয়ার প্রথম ভারতীয়কৃত রাজ্য ছিল। হিন্দু ও বৌদ্ধ উভয় ধর্ম রাজ্যে বিরাজ করতে। চৈনিক সূত্র অনুযায়ী, ফুনানের দুজন বৌদ্ধ সন্ন্যাসী পঞ্চম থেকে ষষ্ঠ শতক পর্যন্ত চীনে বাস করতেন এবং সংস্কৃত বা প্রাকৃত ভাষায় বিভিন্ন বৌদ্ধ সূত্রকে চীনা ভাষায় অনুবাদ করেছিলেন।
বঙ্গ
রবীন্দ্রনাথ ঠাকুরের কবিতা আমার সোনার বাংলার প্রচলিত ব্যাখ্যার দ্বারা এটা দাবি করা হয় যে সুবর্ণভূমি আসলে মধ্য বঙ্গের সোনারগাঁও। কিছু জৈন সূত্রে লেখা আছে যে অঙ্গের বণিকেরা নিয়মিত সুবর্ণভূমির দিকে যাতায়াত করত এবং প্রাচীন বঙ্গ প্রকৃতপক্ষে অঙ্গের খুব নিকটে অবস্থিত, যা গাঙ্গেয় বদ্বীপের বিভিন্ন নদী দ্বারা যুক্ত। কিছু প্রাচীন ভারতীয় ও দক্ষিণপূর্ব এশিয়ার সূত্রে বঙ্গকে "বাণিজ্যিক দেশ" বলে অভিহিত করা হয়েছিল, যার সঙ্গে বিভিন্ন দ্রাবিড় রাজ্য, সিংহল, জাভা ও সুমাত্রার বাণিজ্যিক সম্পর্ক ছিল। সিংহলী পরম্পরা অনুযায়ী, সিংহলের প্রথম রাজা বিজয় সিংহ বঙ্গ থেকে এসেছিলেন। এছাড়া অঞ্চলটি সাধারণত সোনালি রঙের সঙ্গে জড়িত ছিল এবং বঙ্গের পলিমাটি তার সোনালি রং, সোনালি শস্য (চাল), সোনালি ফল (আম), সোনালি খনিজ (সোনা) এবং হলুদ-বাদামি বর্ণের মানুষদের জন্য পরিচিত ছিল। প্রাচীন সংস্কৃত সূত্রে বঙ্গকে "গৌড়দেশ" (সোনালি দেশ) বলে অভিহিত করা হয়েছে। সালতানাত এবং মুঘল আমলে বঙ্গের সোনারগাঁও (সোনালি গ্রাম) নামক সমৃদ্ধ বাণিজ্যনগরী ছিল, যা গ্র্যান্ড ট্রাঙ্ক রোড দ্বারা উত্তর ভারতের সঙ্গে যুক্ত ছিল। বিভিন্ন আরবি, ফার্সি ও চীনা ভ্রমণকারী, যেমন ইবন বতুতা এবং চেং হে সেখানে গিয়েছিলেন। এখনো পর্যন্ত বাঙালিরা নিজেদের অঞ্চলকে "সোনার বাংলা" বলে এবং বাংলাদেশের জাতীয় সঙ্গীত হলো আমার সোনার বাংলা।
নাথান ম্যাককুলাম
নাথান লেসলি ম্যাককুলাম (Nathan Leslie McCullum; জন্ম: ১ সেপ্টেম্বর, ১৯৮০) নিউজিল্যান্ডের আন্তর্জাতিক ক্রিকেটার। ডানহাতে ব্যাটিংয়ে অভ্যস্ত নিম্নসারির ব্যাটসম্যান এবং ডানহাতে অফ ব্রেক বোলিং করে থাকেন। নিউজিল্যান্ড দলের হয়ে টুয়েন্টি২০ আন্তর্জাতিক ও একদিনের আন্তর্জাতিক ক্রিকেট খেলছেন।
খেলোয়াড়ী জীবন
১৯৯৯-২০০০ মৌসুমে ওতাগো’র পক্ষে প্রথম-শ্রেণীর ক্রিকেটে অভিষিক্ত হন। ২০০৭ সালে চ্যাম্পিয়ন্স ট্রফি’র জন্যে ৩০-সদস্যের দলে নিজ ওতাগো দলের খেলোয়াড় ওয়ারেন ম্যাকস্কিমিং এবং ব্র্যাডলি স্কটের সাথে তিনিও মনোনীত হন। কিন্তু চূড়ান্ত দলে মনোনীত হতে পারেননি। ১৯ সেপ্টেম্বর, ২০০৭ তারিখে দক্ষিণ আফ্রিকায় অনুষ্ঠিত টুয়েন্টি২০ বিশ্বকাপে দক্ষিণ আফ্রিকার দলের বিপক্ষে টুয়েন্টি২০ আন্তর্জাতিকে অভিষেক ঘটে ম্যাককুলামের। ৮ সেপ্টেম্বর, ২০০৯ তারিখে কলম্বোয় অনুষ্ঠিত একদিনের আন্তর্জাতিকে শ্রীলঙ্কার বিরুদ্ধে প্রথমবারের মতো অংশ নেন। অদ্যাবধি তিনি কোন টেস্ট ক্রিকেট খেলেননি। তারপরও উপমহাদেশে অনুষ্ঠিত সংক্ষিপ্ত ধরনের আইসিসি ক্রিকেট বিশ্বকাপের অন্যতম খেলোয়াড় ছিলেন তিনি।
অন্যান্য
ক্রিকেটে মনোনিবেশের পূর্বে তিনি ক্যাভারশ্যাম এএফসি দলের স্ট্রাইকার ছিলেন। ১৯৯৯ সালে ১৯ গোল করে ফুটবলসাউথ প্রিমিয়ার লীগের গোল্ডেন বুট পুরস্কার লাভ করেন। ২০০৪ সালে ফুটবল ক্লাব ত্যাগ করে স্বল্পকালীন সময়ের জন্য মসজিয়েল ফুটবল দলের হয়ে খেলেন। এরপর তিনি পুরোপুরি ক্রিকেট জীবনে চলে আসেন।
জর্জ হার্বার্ট হিচিংস
জর্জ হার্বার্ট হিচিংস একজন মার্কিন ডাক্তার। তিনি ১৯৮৮ সালে জেমস হোয়াইট ব্ল্যাক ও গারট্রুড বেল ইলিয়ন এর সাথে চিকিৎসাবিজ্ঞানে নোবেল পুরস্কার লাভ করেন।
জীবনী
হিচিংস ১৯০৫ সালের ১৮ এপ্রিল ওয়াশিংটনে জন্মগ্রহণ করেন। তিনি ইউনিভার্সিটি অব ওয়াশিংটন থেকে রসায়নে ১৯২৭ সালে বিএস এবং ১৯২৮ সালে এমএস ডিগ্রি অর্জন করেন। তিনি ১৯৩৩ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।
ঝুন্দপুরা
ঝুন্দপুরা (Jhundpura) ভারতের মধ্য প্রদেশ রাজ্যের মোরেনা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ঝুন্দপুরা শহরের জনসংখ্যা হল ৮১১০ জন। এর মধ্যে পুরুষ ৫৫% এবং নারী ৪৫%।
এই শহরের জনসংখ্যার ১৯% হল ৬ বছর বা তার কম বয়সী।
বাদেটি বুজ্জি
বাদেটি কোটা রামা রাও (c. ১৯৬৪ – ২৬ ডিসেম্বর ২০১৯) ভারতের অন্ধ্রপ্রদেশের একজন রাজনীতিবিদ ছিলেন যিনি তেলুগু দেশম পার্টির রাজনীতির সাথে যুক্ত ছিলেন। তিনি অন্ধ্রপ্রদেশ বিধানসভার একজন বিধায়ক ছিলেন। তিনি বাদেটি বুজ্জি নামে পরিচিত ছিলেন।
জীবনী
উচ্চ মাধ্যমিক স্কুল সার্টিফিকেট পরীক্ষায় উত্তীর্ণ হবার পর বাদেটি বুজ্জি স্যার সি. আর. রেড্ডি কলেজে ভর্তি হলেও স্নাতক সম্পন্ন করেন নি। তিনি ২০০৯ সালে প্রজা রাজ্যম পার্টির প্রার্থী হিসেবে এলুরু বিধানসভা কেন্দ্রে লড়েছিলেন কিন্তু আল্লা কালি কৃষ্ণ শ্রীনিবাসের নিকট পরাজিত হয়েছিলেন। ২০১৪ সালে তেলুগু দেশম পার্টির প্রার্থী হিসেবে এলুরু থেলে অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন।  ২০১৯ সালে তেলুগু দেশম পার্টির প্রার্থী হিসেবে এলুরু বিধানসভা কেন্দ্র থেকে লড়লেও আল্লা কালি কৃষ্ণ শ্রীনিবাসের কাছে হেরেছিলেন তিনি।
বাদেটি বুজ্জি ২০১৯ সালের ২৬ ডিসেম্বর ৫৫ বছর বয়সে হৃদরোগে আক্রান্ত হয়ে প্রয়াত হন।
ব্ল্যাক লেভেল (চলচ্চিত্র)
পটভূমি
কোস্ট্যা, একজন ৫০ বছর বয়সী বিবাহের ফটোগ্রাফার। তার বাবা স্ট্রোকে পক্ষাঘাতগ্রস্ত হওয়ার পরে এবং তার বান্ধবী তাকে ছেড়ে চলে যাওয়ার পরে মধ্যজীবনের সংকট অনুভব করেন।
ফায়ারবল
অগ্নিগোলক উল্লেখ করতে পারে:
ঈদগাঁও উপজেলা
অবস্থান ও আয়তন
ঈদগাঁও উপজেলা কক্সবাজার জেলায় অবস্থিত। এটির আয়তন ১১৯.৬৬ বর্গকিলোমিটার বা ৪৬.২০ বর্গমাইল। এ উপজেলার উত্তরে চকরিয়া উপজেলা, দক্ষিণে কক্সবাজার সদর উপজেলা, পূর্বে রামু উপজেলা, পশ্চিমে মহেশখালী উপজেলা।
নামকরণ ও ইতিহাস
২২ জুলাই ২০১৯ ঈদগাঁওকে উপজেলা ঘোষণার জন্য কক্সবাজার জেলা প্রশাসক বরাবর স্মারকলিপি প্রেরণ করা হয়। পরবর্তীতে, ২৬ জুলাই ২০২১ প্রশাসনিক পুনর্বিন্যাস সংক্রান্ত জাতীয় বাস্তবায়ন কমিটির (নিকার) সভায় ঈদগাঁওকে স্বতন্ত্র উপজেলা হিসেবে অনুমোদন দেওয়া হয়। পূর্বে এটি কক্সবাজার সদর উপজেলার আওতাধীন ছিলো। ঈদগাঁও থানা ও ইউনিয়নের সাথে মিল রেখে উপজেলার নামকরণ করা হয়। ঈদগাঁও বা ঈদগাহ মানে হলো ঈদের জামায়াত আদায় করার স্থান বা মাঠ।ঈদগাঁও গৌড়যুগে "নয়াবাদ" নামে পরিচিত ছিল। জানা যায়, উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্য নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়াবাদ এলাকায় পৌঁছালে পবিত্র ঈদুল ফিতরের সময় নিকটে হওয়ায় এখানে সৈন্যবাহিনী, আমিরসহ ঈদের নামাজ আদায় করেন। তখন থেকে ঈদগাঁও নামে পরিচিতি লাভ করে এবং পরবতীতে ব্রিটিশ আমলে বিভিন্ন সরকারি নথিপত্রে ঈদগাঁও নামে লিপিবদ্ধ ও পরিচিত হয়।
প্রশাসনিক এলাকা
কক্সবাজার জেলার ৫টি ইউনিয়ন নিয়ে উপজেলাটি গঠিত হয়। অত্র উপজেলা ঈদগাঁও থানার আওতাধীন।
জনসংখ্যার উপাত্ত
ঈদগাঁও উপজেলার মোট জনসংখ্যা ১,২৪,৭৯৪ জন।
শিক্ষা ব্যবস্থা
ঈদগাঁও উপজেলার সাক্ষরতার হার ৩৪.২৬%। এ ইউনিয়নে ১টি ডিগ্রি কলেজ, ১টি ফাজিল মাদ্রাসা, ১২টি উচ্চ বিদ্যালয়, ১০টি দাখিল মাদ্রাসা ও ২৬টি সরকারি বেসরকারি প্রাথমিক বিদ্যালয় রয়েছে।
যোগাযোগ ব্যবস্থা
এই উপজেলায় যোগাযোগের প্রধান সড়ক হল চট্টগ্রাম-কক্সবাজার মহাসড়ক। এখানে বাস, সিএনজিচালিত গাড়ী, অটোরিকশাসহ প্রায় সব ধরনের যানবাহনে যাতায়াত করা যায়।
দর্শনীয় স্থান
ইসলামপুর লবণ শিল্প এলাকা
বেলপাটা
বেলপাটা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৭৯৪ জন এবং খানার সংখ্যা ছিল ৩১৭ টি।
বিনেশ্বর ব্রহ্ম প্রকৌশল মহাবিদ্যালয়
বিনেশ্বর ব্রহ্ম প্রকৌশল মহাবিদ্যালয়(Bineswar Brahma Engineering College) আসাম সরকার দ্বারা ২০০৮ সালে কোকরাঝাড় জেলায় প্রতিষ্ঠা করা হয়। ২০০৬ সালে আসাম সরকার কোকরাঝাড়ে একটি প্রকৌশল মহাবিদ্যালয় প্রতিষ্ঠা করা হবে বলে ঘোষণা করেছিলেন। সেইমর্মে ২০০৮ সালের ১৬ আগস্ট তারিখে আসামের মুখ্যমন্ত্রী শ্রী তরুণ গগৈ নিজেই কোকরাঝাড় শহর থেকে ৫ কি.মি. দূরে  চন্দ্রপারা  গাঁওতে বিনেশ্বর ব্রহ্ম প্রকৌশল মহাবিদ্যালয়ের ভিত্তিপ্রস্তর স্থাপন করেন। মহাবিদ্যালয়টির নামকরণ বড়ো সাহিত্য সভার প্রাক্তন সভাপতি বিনেশ্বর ব্রহ্মের নাম করা হয়। এই প্রকৌশল মহাবিদ্যালয়টি AICTE ( All India Council for Technical Education )-অর মান্যতাপ্রাপ্ত । এই প্রতিষ্ঠানটি গুয়াহাটি বিশ্ববিদ্যালয়ের অধীনস্থ।
শিক্ষা
মহাবিদ্যালয়ে নিম্নোক্ত শাখাসমূহে শিক্ষা এবং স্নাতক ডিগ্রী প্রদান করা হয়
উৎসব
এখানে " Technisia " নামের বার্ষিক উৎসবের আয়োজন করা হয়। রাজ্যের বিভিন্ন স্থানের ছাত্র-ছাত্রী এই অনুষ্ঠানে অংশগ্রহণ করে। এখানে মূলতঃ প্রযুক্তি এবং কলা-সংস্কৃতির সাথে জড়িত বিভিন্ন প্রতিযোগিতা অনুষ্ঠিত হয়। এছাড়াও এখানে নিয়মিতভাবে "আলোচনাচক্র", "রোবটিক কর্মশালা" এবং বার্ষিক মহাবিদ্যালয় সপ্তাহ অনুষ্ঠিত হয়।
ট্রেইনিং এবং প্লেসমেন্ট
মহাবিদ্যালয়ের ট্রেনিং এবং প্লেসমেন্ট সেল ছাত্র-ছাত্রীর ইন্টার্নশিপ ট্রেনিং এবং ক্যাম্পাস ইন্টারভিউসমূহ দেখাশুনা করে। মহাবিদ্যালয় ছাত্র-ছাত্রীদের সংস্থাপনের ক্ষেত্রে উল্লেখযোগ্য সাফল্য দেখিয়েছে।
বামন টেংরা
বামন টেংরা (বৈজ্ঞানিক নাম: Batasio tengana) (ইংরেজি: Dwarf Catfish) হচ্ছে Bagridae পরিবারের Batasio গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
বকো বিধানসভা কেন্দ্র
বকো বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি তপসিলি জাতির সদস্যের জন্য সংরক্ষিত। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (নয় বার)।
ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৬,৬৬১ জন যার মধ্যে পুরুষ ভোটার ১,১৯,৬৩১ জন এবং নারী ভোটার ১,১৭,০২৩ জন। এছাড়াও সাতজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বকো বিধানসভা কেন্দ্রে ২০২১ ভোটার লিঙ্গানুপাত ৯৭৮।
২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৯৮,১৯০ জন যার মধ্যে পুরুষ ভোটার ১,০১,০৮৪ জন এবং নারী ভোটার ৯৭,১০৬ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৭০,৩৩৪ জন যার মধ্যে পুরুষ ভোটার ৮৫,৯৮৪ জন এবং নারী ভোটার ৮৪,৩৫০ জন।
পিঞ্জর (চলচ্চিত্র)
]] একই নামের উপন্যাস অবলম্বনে নির্মিত। এতে ভারত বিভাজনের সময় হিন্দু-মুসলিম সমস্যা তুলে ধরা হয়েছে। চলচ্চিত্রটিতে শ্রেষ্ঠাংশে অভিনয় করেছেন উর্মিলা মাতন্ডকর, মনোজ বাজপেয়ী ও সঞ্জয় সুরি।
মুক্তির পর চলচ্চিত্রটি বিপুল সমাদৃত হয় এবং জাতীয় বিষয়াদি উপস্থাপনের জন্য শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার লাভ করে ও বাজপেয়ী জাতীয় চলচ্চিত্র পুরস্কারের একটি বিশেষ জুরি পুরস্কার অর্জন করেন।
সঙ্গীত
পিঞ্জর চলচ্চিত্রটিতে ১০টি গান রয়েছে। সবকয়টি গানের সুরকার উত্তম সিং এবং গীতিকার গুলজার। "চরখা চালাতি মা" ও "ওয়ারিস শাহ নু" গান দুটি লিখেছেন অমৃতা প্রিতম।
লঘুগুরু দ্বিদল পঞ্চপর্বিক ছন্দ
লঘুগুরু দ্বিদল পঞ্চপর্বিক ছন্দ ঐতিহ্যবাহী ইংরেজি কবিতা ও পদ্যনাটকে ব্যবহৃত পঙ্‌ক্তির এক বিশেষ ছান্দিক কাঠামো। পঙ্‌ক্তিতে অবস্থিত শব্দগুলি এই ছন্দ প্রতিষ্ঠা করে। প্রতিটি পঙ্‌ক্তি পাঁচটি পর্ব নিয়ে গঠিত এবং প্রতিটি পর্ব দুইটি দল নিয়ে গঠিত, যার প্রথমটি প্রস্বনহীন বা লঘু কিন্তু দ্বিতীয়টি প্রস্বনযুক্ত বা গুরু। এরকম লঘুগুরু একটি দ্বিদলকে ইংরেজিতে "আইয়্যাম্ব" বলে। একটি পর্ব একটি আইয়্যাম্ব নিয়ে গঠিত, এবং একটি পঙ্‌ক্তিতে পাঁচটি পর্ব আছে বিধায় এটিকে "আইয়্যাম্বিক পেন্টামিটার" বলে।
লঘুগুরু দ্বিদল পঞ্চপর্বিক ছন্দ ইংরেজি কবিতার সবচেয়ে বেশি ব্যবহৃত ছন্দ। এটি ইংরেজির প্রধান প্রধান কাব্যরূপ, যেমন অমিত্রাক্ষর ছন্দ, বীরবৃত্ত (বীরোচিত দ্বিচরণ) এবং কিছু ঐতিহ্যবাহী ছন্দে রচিত স্তবকরূপগুলিতে ব্যবহৃত হয়েছে। উইলিয়াম শেকসপিয়র তাঁর নাটক ও সনেটগুলিতে প্রচুর লঘুগুরু দ্বিদল পঞ্চপর্বিক ছন্দযুক্ত পঙ্‌ক্তি ব্যবহারের জন্য বিখ্যাত হয়ে আছেন।
যেমন, শেকসপিয়রের টুয়েলফথ নাইট নাটকের প্রথম অঙ্কের প্রথম দৃশ্যের একটি পঙ্‌ক্তি হল:
"If mu | sic be | the food | of love, | play on."
প্রতিবর্ণীকরণ: ইফ মিউ | জিক বি | দ্য ফুড | অভ লাভ, | প্লে অন।
উপরের পঙ্‌ক্তিতে প্রতিটি পর্ব বা দ্বিদলের দ্বিতীয় দলটির উপরে (গাঢ় অক্ষরে মুদ্রিত) ঝোঁক বা প্রস্বন পড়েছে এবং এরকম পাঁচটি পর্ব নিয়ে একটি পঙ্‌ক্তি গঠিত হয়েছে।
যেহেতু লঘুগুরু দ্বিদলীয় পঞ্চপর্বিক ছন্দে সাধারণত দশটি দল থাকে, তাই এটিকে দশদলীয় পঙ্‌ক্তির একটি রূপ হিসেবে গণ্য করা হয়।
নিকেলোডিয়ন
নিকেলোডিয়ন (সংক্ষেপে নিক নামে পরিচিত​) হচ্ছে একটি যুক্তরাষ্ট্রভিত্তিক শিশুতোষ টেলিভিশন চ্যানেল যেটির পরিক্ষা করা হ​য় ১৯৭৭ সালের ১ ডিসেম্বরে। তারপরে এটি অবশেষে সম্প্রচার শুরু করে ১৯৭৯ সালের ১ এপ্রিলে, শিশুদের জন্য প্রথম কেবল চ্যানেলের হিসেবে। এটির মালিক হচ্ছে প্যারামাউন্ট গ্লোবাল, এবং এটি নিউ ইয়র্ক সিটিতে অবস্থিত। এটির অনুষ্ঠানসমূহ বেশিরভাগ ২ থেকে ১৭ বছরের দর্শকদেরকে লক্ষ্য করে, কিন্তু এটির কিছু অনুষ্ঠানিক ব্লক বিস্তৃত পরিবার দর্শকদেরকে লক্ষ্য করে।
চ্যানেলটির প্রথম পরিক্ষা করা হ​য় ১৯৭৭ সালে, কলম্বাসভিত্তিক পুরোনো কেবল টেলিভিশন সিস্টেম কিউব এর একটি অংশে। কিউবের সি-৩ চ্যানেলটি ভিভিয়ান হর্নারের তৈরি করা শিক্ষাবিষয়ক অনুষ্ঠান পিনহুইল প্রচারিত করতো। কিউবের সাবস্ক্রাইবারের সাথে ভালোভাবে সঞ্চালন করেছিলো, এবং হার্নার উনার অনুষ্ঠানটি জাতীয় টেলিভিশনে একটি পুরো চ্যানেলে বিস্তৃত করতে চেয়েছিলেন। ১৯৭৯ সালের ১ এপ্রিলে সেই চ্যানেল, তখন থেকেই নিকেলোডিয়ন নামে পরিচিত​, সারাদেশে সম্প্রচার শুরু করে, সাথে এটির উদ্বোধনী অনুষ্ঠান ছিলো পিনহুইল। ১৯৮৪ সালের আগে চ্যানেলটি বিজ্ঞাপনহীন ছিলো, অতএব এটিতে কোনো বিজ্ঞাপন হতো না। ১৯৮৬ সালে কিউবের মালিক, ওয়ার্নার-অ্যামেক্স স্যাটেলাইট এন্টারটেইনমেন্ট, নিকেলোডিয়ন এবং এটির ভ্রাতৃপ্রতিম চ্যানেলসমূহ এমটিভি এবং ভিএইচ১ ভায়াকমের কাছে বিক্রি করে।
এর ইতিহাস জুড়ে নিকেলোডিয়ন এটির ভ্রাতৃপ্রতিম চ্যানেল এবং বিষয়ক আনুষ্ঠানিক ব্লকের প্রবর্তিত করেছে। ১৯৮৮ সালের ৪ জানুয়ারিতে নিক জুনিয়র উদ্বোধন করে, যা ছিলো একটি প্রাক-প্রাথমিক শিশুদের লক্ষ্য করা সপ্তাহের দিনের সকালের ব্লক। ১৯৯১ সালের ১১ আগস্টে আর একটি ফ্ল্যাগশিপ ব্র্যান্ডের উদ্বোধন করে, নিকটুন্স: বিশেষভাবে নেটওয়ার্কের জন্য মূল অ্যানিমেটেড অনুষ্ঠান। ২০০২ সালে নিকটুন্স ব্র্যান্ডটি তাঁদের নিজস্ব চ্যানেল, নিকটুন্স, এর উদ্বোধন করে। ১৯৯৯ সালে নিকেলোডিয়ন নগিন তৈরি করার জন্য সেসামি ওয়ার্কশপের এর সাথে অংশীদার করেছে। নগিন হচ্ছে একটি শিক্ষাবিষ​য়ক ব্র্যান্ড যেটিতে একটি কেবল চ্যানেল এবং একটি ইন্টারঅ্যাক্টিভ ওয়েবসাইট গঠিত ছিলো। কৈশোর দর্শকদের লক্ষ্য করা দুটি ব্লককে, নিকেলোডিয়নে টিইননিক এবং নগিনে দ্য এন, ২০০৯ সালে স্বতন্ত্র চ্যানেল হিসেবে একত্রীকরণ করা হ​য়।
২০১৮ সালের সেপ্টেম্বর মাস হিসেবে যুক্তরাষ্ট্রে নিকেলোডিয়ন ৮.৭১৬৭ কোটি গৃহের কাছে উপলব্ধ।
ইতিহাস
চ্যানেলের নাম নিকেলোডিয়নের নামে ৫-সেন্টের প্রেক্ষাগৃহের থেকে নেওয়া হ​য়। এটির ইতিহাস ১৯৭৭ সালের ১ ডিসেম্বরে শুরু হ​য়, যখন ওয়ার্নার কেবল কমিউনিকেশন্স  ওহাইওর কলম্বাসে কিউব নামের তাঁদের ২-ওয়ে ইন্টারঅ্যাক্টিভ কেবল সিস্টেমের উদ্বোধন করে। সি-৩ কেবল চ্যানেলটি প্রতিদিন পূর্ব সময়ে সকাল ৭টার থেকে রাত ৯টার পর্যন্ত শুধু পিনহুইল প্রচার হতো, তাই রিমোট কন্ট্রোলারে চ্যানেলটি "পিনহুইল" নামে আখ্যাত করা হ​য়। প্রাথমিকভাবে ১৯৭৯ সালের ফেব্রুয়ারি মাসে নিকেলোডিয়ন উদ্বোধন হওয়ার কথা ছিলো, কিন্তু সে ১৯৭৯ সালের ১ এপ্রিলে সম্প্রচার শুরু করে, এবং আরসিএ এর স্যাটকম-১ এর মাধ্যমে ওয়ার্নারের কেবল সিস্টেমে চ্যানেলটি প্রদান করা হ​য়। মূলে বিজ্ঞাপন-মুক্ত ছিলো, ১৯৮৪ সালের জানুয়ারি মাসে চ্যানেলে বিজ্ঞাপন প্রচার হওয়া শুরু হ​য়।
অনুষ্ঠানসমূহ
নিকেলোডিয়নে প্রচারিত অনুষ্ঠানমালায় রয়েছে অ্যানিমেটেড অনুষ্ঠান (যেমন স্পঞ্জবব স্কয়ারপ্যান্টস্‌, দ্য লাউড হাউস, দ্য কাসাগ্রান্ডেস্, মিডালমোস্ট পোস্ট, দ্য প্যাট্রিক স্টার শো, ক্যাম্প কোরাল: স্পঞ্জবব’স আন্ডার ইয়ার্স, দ্য স্মারফস্, এবং রাগর‍্যাটস), লাইভ-অ্যাকশন, স্ক্রিপ্টেড অনুষ্ঠান (যেমন ড্যাঞ্জের ফোর্স, টাইলার পেরি'স ইয়াং ডিলান, এবং সাইড হাসল), এবং টিভির জন্য বানানো চলচ্চিত্র​​, সাথে এটির দিনের বেলার অনুষ্ঠানসূচীতে প্রাক-প্রাথমিক শিশুদের জন্য অনুষ্ঠান প্রচারিত হ​য় (যেমন বাবল গাপিস, প প্যাট্রোল, এবং ব্লু'স ক্লুস অ্যান্ড ইউ!)।
পুনঃপ্রচারিত অনুষ্ঠান ছিলো নিক নিউজ উইথ লিন্ডা এলার্বি এর দ্বি-মাসিক বিশেষ সংস্করণ। নিক নিউজ হচ্ছে একটি শিশুতোষ সাংবাদিক ম্যাগাজিন অনুষ্ঠান যেটি ১৯৯২ সাল থেকে ২০১৫ সাল পর্যন্ত প্রচারিত হতো। ২০২০ সালের জুন মাসে নিকেলোডিয়ন ঘন্টা-দীর্ঘ বিশেষ আয়োজনের জন্য নিক নিউজকে ফিরিয়ে আনার ঘোষণা দেন। ২০২০ সালের ২৯ জুনে প্রচারিত নিক নিউজের প্রথম কিস্তি ছিলো কিডস, রেইস অ্যান্ড ইউনিটি: আ নিক নিউজ স্পেশাল, যেটিতে আর অ্যান্ড বি সঙ্গীতজ্ঞ অ্যালিসিয়া কীস হোস্ট করে।
আন্তর্জাতিক
১৯৯৩ এবং ১৯৯৫ সালের মধ্যে নিকেলোডিয়ন যুক্তরাজ্য, অস্ট্রেলিয়া এবং জার্মানিতে আন্তর্জাতিক চ্যানেলের উদ্বোধন করেছে; পরের সালে ৭০টি দেশে নিকেলোডিয়ন তাঁদের অনুষ্ঠান প্রদান করেছে। ১৯৯০ দশকের মাঝখানে এবং ২০০০ দশকের আগের দিক থেকে নিকেলোডিয়ন একটি ব্র্যান্ড হিসেবে ইউরোপ, এশিয়া, ওশেনিয়াসহ বিভিন্ন দেশে এবং স্থানে ভাষা এবং সংস্কৃতির মধ্যে বিস্তৃত করেছে, এবং এটির নিজস্ব অনুষ্ঠান ইংরেজি এবং স্থানীয় ভাষায় ফ্রি-টু-এয়ার এবং সদস্যতা চ্যানেলে সম্প্রচার করতে অনুমতি দেয়, যেমন জার্মানিতে কি.কা এবং সুপার আরটিএল, আয়ারল্যান্ডে আরটিই টু (ইংরেজি) এবং টিজি৪ (আইরিশ), কানাডায় ওয়াইটিভি এবং ভ্রাক.টিভি (ফরাসি), ফ্রান্সে কানাল জে, গ্রিসে আলফা কিডস, তুরস্কতে সিএনবিসি-এ, এবং অস্ট্রেলিয়ায় ১০ শেক (নিকেলোডিয়নের ভ্রাতৃপ্রতিম)।
ব্রুনো উভিনি
২০১০ সালে, উভিনি ব্রাজিল অনূর্ধ্ব-১৯ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
ব্রুনো উভিনি বোর্তোলান্সা ১৯৯১ সালের ৩রা জুন তারিখে ব্রাজিলের কাপিভারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
উভিনি ব্রাজিল অনূর্ধ্ব-১৯, ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২০ ম্যাচে অংশগ্রহণ করে ৩টি গোল করেছেন।
সিডনি বার্নস
সিডনি ফ্রান্সিস বার্নস (Sydney Barnes; জন্ম: ১৯ এপ্রিল, ১৮৭৩ - মৃত্যু: ২৬ ডিসেম্বর, ১৯৬৭) স্টাফোর্ডশায়ারের স্মেথউইকে জন্মগ্রহণকারী পেশাদার ও বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তাকে বিশ্বের অন্যতম সেরা বোলারদের একজন হিসেবে গণ্য করা হয়।
ব্রুনো উভিনি
আন্তর্জাতিক ফুটবল
২০১২ সালের ২৬শে মে তারিখে, ২০ বছর, ১১ মাস ও ২৩ দিন বয়সে, বাম পায়ে ফুটবল খেলায় পারদর্শী উভিনি ডেনমার্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৯২তম মিনিটে আক্রমণভাগের খেলোয়াড় হাকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে উভিনি সর্বমোট ৩ ম্যাচে অংশগ্রহণ করেছেন।
সিডনি বার্নস
ডানহাতি ব্যাটিংয়ের অধিকারী সিডনি বার্নস পেস বোলিং করলেও তা মিডিয়াম থেকে ফাস্ট-মিডিয়ামের মধ্যে সীমাবদ্ধ ছিল ও ক্রিকেট বলকে উভয় প্রান্তেই সুইং করাতে দক্ষ ছিলেন।
১৯০১ থেকে ১৯১৪ সালের মধ্যে ইংল্যান্ড দলের হয়ে ২৭টি টেস্টে অংশগ্রহণ করেছেন তিনি। ১৬.৪৩ রান গড়ে ১৮৯ উইকেট লাভ করেছেন যা টেস্ট বোলিং গড়ে অন্যতম সর্বনিম্ন পরিসংখ্যান। ১৯১১-১২ মৌসুমে তিনি ইংল্যান্ডকে অ্যাশেজ সিরিজ জয়ে সহায়তা করেন। ঐ সিরিজে তিনি অস্ট্রেলিয়ার বিপক্ষে ৩৪ উইকেট দখল করেন। ১৯১৩-১৪ মৌসুমে তার সর্বশেষ টেস্ট সিরিজে দক্ষিণ আফ্রিকার বিপক্ষে ১০.৯৩ গড়ে ৪৯ উইকেট নিয়ে বিশ্বরেকর্ড গড়েন।
প্রারম্ভিক জীবন
১৯ এপ্রিল, ১৮৭৩ তারিখে স্টাফোর্ডশায়ারের স্মেথউইকে জন্মগ্রহণ করেন সিডনি বার্নস। বাবা রিচার্ডের পাঁচ সন্তানের মধ্যে তিনি ছিলেন দ্বিতীয়। তার বাবা তেমন ক্রিকেট খেলতেন না। তিন ভাইয়ের মধ্যে কেবলমাত্র বার্নসই ব্যাট কিংবা বল স্পর্শের সুযোগ পেয়েছিলেন।
আন্তর্জাতিক ক্রিকেট
অস্ট্রেলিয়ায় তিনি সফলকাম ছিলেন। কিন্তু হাঁটুর আঘাতপ্রাপ্তিতে তার অংশগ্রহণ সংক্ষিপ্ত করতে হয়। ১৩ ডিসেম্বর, ১৯০১ তারিখে অস্ট্রেলিয়ার বিপক্ষে টেস্ট অভিষেকের পূর্বে তিনটি রাজ্য দলের বিপক্ষ খেলেন। সিডনি ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে ৬৫ রানের বিনিময়ে ৫ উইকেট লাভ করেন তিনি। তার সাথে কলিন ব্লাইদ ও লেন ব্রন্ডেরও টেস্ট অভিষেক ঘটেছিল। তারা তিনজন মিলে অস্ট্রেলিয়ার বিশ উইকেট দখল করলে ইংল্যান্ড ইনিংস ও ১২৪ রানে জয়লাভ করে। মেলবোর্নের দ্বিতীয় টেস্ট জিতে অস্ট্রেলিয়া সিরিজে সমতা আনলেও বার্নস ৬/৪২ ও ৭/১২১ লাভ করেছিলেন।
সম্মাননা
১৯৬৩ সালে উইজডেন ক্রিকেটার্স অ্যালমেনাকের প্রকাশিত শততম সংস্করণে উইজডেন শতাব্দীর ছয় অসাধারণ খেলোয়াড়ের তালিকায় নেভিল কারদাস কর্তৃক বার্নসকে অন্তর্ভুক্ত করা হয়। এই বিশেষ স্মারক সংখ্যায় তার সাথের অন্য পাঁচ খেলোয়াড় ছিলেন - ডন ব্রাডম্যান, ডব্লিউ. জি. গ্রেস, জ্যাক হবস, টম রিচার্ডসন ও ভিক্টর ট্রাম্পার।
২০০৮ সালে আন্তর্জাতিক ক্রিকেট কাউন্সিল কর্তৃপক্ষ আইসিসি টেস্ট চ্যাম্পিয়নশীপের সর্বকালের সেরা খেলোয়াড়দের র‌্যাঙ্কিং প্রকাশ করে। ঐ তালিকায় বার্নসের রেটিং ছিল ৯৩২ যা ২০১৯ সাল পর্যন্ত শীর্ষস্থানে অবস্থান করছে। ২০০৯ সালে তাকে আইসিসি ক্রিকেট হল অব ফেমে অন্যতম উদ্বোধনী সদস্যরূপে অন্তর্ভুক্ত করে।
বিখ্যাত অস্ট্রেলীয় ক্রিকেটার রিচি বেনো তার সর্বকালের ক্রিকেট একাদশে তাকে ঠাঁই দিয়েছেন।
ব্যক্তিগত জীবন
১৯০৩ সালে এলিজ মাউদ টেলরকে বিয়ে করেন ও লেজলি নামীয় এক পুত্র সন্তান ছিল। ক্রিকেটের বাইরে স্টাফোর্ডশায়ারে কেরানির চাকরি করতেন। ২৬ ডিসেম্বর, ১৯৬৭ তারিখে ৯৪ বছর বয়সে স্টাফোর্ডশায়ারের চাদস্মুর এলাকায় সিডনি বার্নসের দেহাবসান ঘটে।
মারজানা চৌধুরী
মারজানা রাতিয়া আহমেদ চৌধুরী (জন্ম ১০ নভেম্বর, ১৯৯৩) একজন এশিয়ান-আমেরিকান মডেল, অভিনেত্রী, লোকহিতৈষী এবং সৌন্দর্য্য রানী যিনি মিস বাংলাদেশ ২০১৭ এর বর্তমান শিরোনামধারী এবং ২০১৭  সালের নভেম্বর মাসে ফিলিপাইনে মিস এশিয়া প্রশান্ত আন্তর্জাতিক প্রতিযোগিতায় বাংলাদেশকে প্রতিনিধিত্ব করেছিলেন। তিনি ইতোপূর্বে ২০১৬ সালে মিস বাংলাদেশ মার্কিন প্রতিযোগিতা জিতেছিলেন, যেখানে তিনি প্রথম কোন প্রতিযোগিতায় অংশগ্রহণ করেছিলেন। মারজানা চৌধুরী বর্তমানে নিউইয়র্ক সিটির বিনিয়োগ ব্যবস্থাপনা ফার্মের আইনি বিশ্লেষক হিসেবে কাজ করছেন।
প্রারম্ভিক জীবন
মারজানা চৌধুরী ১৯৯৩ সালে বাংলাদেশের সিলেটে জন্মগ্রহণ করেন। ১৯৯৪ সালে তার পরিবার বাংলাদেশ ত্যাগ তরে এবং মার্কিন যুক্তরাষ্ট্রের নিউইয়র্ক শহরে বসবাস শুরু করে। তিনি চার বোনদের মধ্যে দ্বিতীয়।
মিস বাংলাদেশ আমেরিকা ২০১৬
২০১৬ সালের আগস্ট মাসে, মারজানা চৌধুরী মিস বাংলাদেশ আমেরিকা প্রতিযোগিতায় জিতেছিলেন। সে বছরই তিনি ফিলিপাইনের মিস এশিয়া প্রশান্ত আন্তর্জাতিক প্রতিযোগিতায় বাংলাদেশকে প্রতিনিধিত্ব করার জন্য নির্বাচিত হয়েছিলেন কিন্তু বিনয়ী উদ্বেগের কারণে তিনি সেখানে অংশগ্রহণ করতে পারেননি।
মিস ওয়ার্ল্ড আমেরিকা ২০১৭
২০১৭ সালের আগস্ট মাসে আমেরিকার মিস ওয়ার্ল্ড প্রতিযোগিতায় অংশ নেন চৌধুরী। এই প্রতিযোগিতায় তিনি শীর্ষ ১৬ তে ছিলেন এবং ৫০১(সি) ৩ প্রতিষ্ঠান দ্য ইয়ং উইমেন লিডারশিপ নেটওয়ার্ক এর সাথে তার কাজের জন্য সৌন্দর্য্য একটি উদ্দেশ্যসহ সৌন্দর্যের শীর্ষ ৫টি স্পট দিয়ে সম্মানিত হন। এছাড়াও তিনি ড. ফিলিপস চ্যারিটিস এবং শ্রেষ্ঠ বন্ধু প্রোগ্রাম থেকে চ্যারিটি অ্যাওয়ার্ড পেয়েছেন।
মিস বাংলাদেশ ২০১৭
২০১৭ সালের আগস্ট মাসে মারজানা চৌধুরীকে মিস বাংলাদেশ ২০১৭ এর খেতাব দিয়ে সম্মানিত করা হয়।
মিস এশিয়া প্রশান্ত আন্তর্জাতিক ২০১৭
২০১৭ সালের নভেম্বর মাসে মারজানা চৌধুরী মিস এশিয়া প্রশান্ত আন্তর্জাতিক প্রতিযোগিতায় বাংলাদেশকে প্রতিনিধিত্ব করেন।
শিক্ষা এবং অন্যান্য অর্জন
মারজানা চৌধুরী ২০০৫ সাল থেকে ২০১১ সাল পর্যন্ত নিউ ইয়র্কের ইস্ট হারলেম স্কুলে পড়াশোনা করেন এবং তার ক্লাসের ভ্যালেডিক্টরিয়ান হিসাবে স্নাতক অর্জন করেন। ২০১১১ সালে নিউইয়র্ক সিটি সায়েন্স অ্যান্ড ইঞ্জিনিয়ারিং ফেয়ারে তিনি প্রথম পুরস্কার পান এবং তার সহকারী মারিয়ামা দেওয়ের সাথে ইন্টেল ইন্টারন্যাশনাল সায়েন্স অ্যান্ড ইঞ্জিনিয়ারিং ফেয়ারের ফাইনালে নিউইয়র্ককে প্রতিনিধিত্ব করেন। তাদের জোড়া বিজয়ী প্রকল্পটি গাম্বুসিয়া হোলব্রুকির প্রজনন সাফল্যের পরিমাপ করেছিল, যা ডার্টার প্রজাতির প্রতিনিধি হিসাবে ব্যবহৃত হয়েছিল। জনসংখ্যার সাফল্যের জন্য যথাযথ প্রবাহ ব্যবস্থায় বিপন্ন প্রজাতির ওকলোলোসা ডার্টারের পুনঃপ্রবর্তনের জন্য এই অনুসন্ধানের ফলাফল গুরুত্বপূর্ণ ছিল। মার্কিন যুক্তরাষ্ট্রের মাছ ও বন্যপ্রাণী পরিসেবা, লয়লা বিশ্ববিদ্যালয়ের জীববিজ্ঞান বিভাগ, ফ্লোরিডা মাছ ও বন্যপ্রাণী সংরক্ষণ কমিশন এবং ইয়াং উইমেন লিডারশিপ স্কুল অফ ইস্ট হারলেমের অন্যান্য শিক্ষার্থীদের সহযোগিতায় চৌধুরী ও দিওয়ের প্রচেষ্টায় এথোস্টোমা ওকলালোসিকে পুনরায় শ্রেণীবদ্ধ করতে হুমকিপ্রাপ্ত অবস্থা থেকে বিপন্ন প্রজাতির আইনের আওতায় সহায়তা করে। চৌধুরী ২০১৫ সালে কলাম্বিয়া বিশ্ববিদ্যালয়ের কলম্বিয়া কলেজের আইভি লিগ ইনস্টিটিউট থেকে আর্টস ডিগ্রি অর্জন করেন। ২০১৩ সালে তিনি আন্তর্জাতিক জিনেটিক ইঞ্জিনিয়ারিং ও যন্ত্র প্রতিযোগিতায় অন্যান্য কলম্বিয়া বিশ্ববিদ্যালয় ও কুপার ইউনিয়ন সদস্যের একটি দলের সাথে অংশ নেন। মুদ্রিত সার্কিট বোর্ডগুলির পুনর্নির্মাণের জন্য তার দলটি ইঞ্চি তামারের সিন্থেটিক জীববিজ্ঞান পদ্ধতিতে তাদের প্রকল্পের জন্য ব্রোঞ্জ পুরস্কার লাভ করে। মারজানা চৌধুরী গেটস মিলেনিয়াম স্কলার এবং অ্যালবার্ট শঙ্কার স্কলারও ছিলেন। কলম্বিয়া বিশ্ববিদ্যালয়ে তার অধ্যয়নের চূড়ান্ত বছরে তিনি কিংডম ক্রাউন লিডারশিপ অ্যাওয়ার্ড পেয়েছিলেন।
লোকহিতৈষী
মারজানা চৌধুরী ইয়াং উইমেন লিডারশিপ নেটওয়ার্ক (টিওয়াইডব্লিউএন) এবং তার কলেজবাউন্ড ইনিশিয়েটিভ (সিবিআই) এর সদস্য। তিনি ২০১১ সালে টিওয়াইডব্লিউএন এবং সিবিআই আলম হিসাবে স্নাতক হন এবং তখন থেকেই কলেজের ভর্তি প্রক্রিয়ার মধ্য দিয়ে বঞ্চিত মাধ্যমিক ও উচ্চ বিদ্যালয় শিক্ষার্থীদের পরামর্শদাতা হিসেবে প্রতিষ্ঠানের সাথে স্বেচ্ছাসেবক হিসেবে কাজ করে যাচ্ছেন। তিনি ওই সংগঠনের জুনিয়র বোর্ডেরও সদস্য। চৌধুরী রবিন হুড ফাউন্ডেশনের যুব পেশাদারদের নেটওয়ার্ক পিওয়াইটিএর সদস্য। তিনি সম্পদ ব্যবস্থাপনা ফার্মের কর্মসূচির জন্য লিয়াজঁ হিসাবে কাজ করেন এবং বিভিন্ন দাতব্য প্রকল্পের সমন্বয়ে নিউইয়র্কের উল্লেখযোগ্য জনবহুল সংস্থার সাথে স্বেচ্ছাসেবী হিসেবে সহায়তা করে থাকেন। কলাম্বিয়া বিশ্ববিদ্যালয়ের সেন্টার ফর জাস্টিস এবং হেইম্যান সেন্টারের সহযোগিতায় ২০১৬ সাল থেকে রিকার স্টোরি বোট সহ রিকার শিক্ষা প্রকল্পতে মারজানা চৌধুরী সহকারী সাহায্যকারী হিসেবে কাজ করেছেন। এই প্রকল্পটি রিকার দ্বীপে কিশোর-কিশোরীদের কলম্বিয়া বিশ্ববিদ্যালয়ের সদস্যদের পাশাপাশি কাজ করার অনুমতি দেয় এবং শিক্ষার্থীরা প্রোগ্রামিং ভাষা পাইথনের বুনিয়াদি শিখতে, ব্যক্তিগত অভিজ্ঞতা সম্পর্কে টুইট করতে এবং রিকার স্টোরি বোট-এ কোড দিতে সহায়তা করে থাকে।
ভিক্টোরিয়া জাস্টিস
ভিক্টোরিয়া ডউন জাস্টিস (জন্ম ফেব্রুয়ারি ১৯, ১৯৯৩) একজন মার্কিন অভিনেত্রী এবং গায়িকা। তিনি দশ বছর বয়সেই অভিনয়ে যুক্ত হন এবং বিভিন্ন চলচ্চিত্র এবং টেলিভিশন সিরিজে অংশগ্রহণ করেন। এগুলো হল নিকোলেদিয়ন সিরিজ, জয়ি ১০১ এবং ভিক্টোরিয়াস।  তিনি বিভিন্ন  চলচ্চিত্রে অভিনয় করেছেন। এগুলো হল আননোন (২০০৬), দ্যা গার্ডেন (২০০৬)। তিনি নিকোলেদিয়ন সিরিজের বিভিন্ন পর্বে অংশগ্রহণ করেছেন, ট্রু জ্যাকসন, ভিপি, দ্যা ট্রুপ, দ্যা পেঙ্গুইন অফ মাদাগাস্কার, এবং আইকার্লি। ২০১৫-এ তিনি এমটিভি তে আই ক্যান্ডি সিরিজে প্রধান চরিত্রে অভিনয় শুরু করেন।
সাতবাড়ীয়া মাধ্যমিক বিদ্যালয়, কেশবপুর,যশোর
বাংলাদেশের যশোর জেলার কেশবপুর উপজেলায় অবস্থিত একটি ঐতিহ্যবাহী বিদ্যালয়।এটি অত্র এলাকার প্রাচীন বিদ্যালয় হিসেবেই পরিচিত।
স্থাপিতঃ বিদ্যালয়টি এলাকার শিক্ষানুরাগী স্বানামধন্য ব্যক্তিবর্গের দ্বারা ১৯২১ সালে প্রতিষ্ঠিত হয়।
শিক্ষার্থী সংখ্যাঃ এ বিদ্যালয়ে বর্তমানে প্রায় ৬০০ জন শিক্ষার্থী রয়েছে।
শ্রেণি ও বিভাগঃ বিদ্যলয়টিতে ষষ্ঠ শ্রেণি হতে দশম শ্রেণি পর্যন্ত পাঠদান করা হয়।বিদ্যালয়ের একটি দ্বিতল ভবন,বিজ্ঞানাগার ও সাইকেল স্টোর রয়েছে। নবম-দশম শ্রেণিতে রয়েছে তিনটি বিভাগ।
যথা- ১। বিজ্ঞান বিভাগ; ২।বাণিজ্য বিভাগ; ৩।মানবিক বিভাগ।
প্রাকৃতিক পরিবেশঃ খুব সুন্দর ও মনোরম পরিবেশে দাঁড়িয়ে আছে শতবছরের পুরাতন এই বিদ্যাপীঠ। বিদ্যালয়ের সামনে একটি খেলার মাঠ রয়েছে। এছাড়াও উত্তর দিকে একটি পুকুর,দক্ষিণ ও পূর্ব দিকে বাজার রয়েছে। এছাড়াও বিদ্যালয়ের মাঠের চারপাশে নানা প্রজাতির গাছ-পালা রয়েছে।
জিরন
জিরন (Jiran) ভারতের মধ্য প্রদেশ রাজ্যের নীমুচ জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে জিরন শহরের জনসংখ্যা হল ১০,৫১৯ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে জিরন এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
অ্যাসিটিক অ্যাসিড
অ্যাসিটিক অ্যাসিড বা ইথানয়িক অ্যাসিড হচ্ছে একটি তরল জৈব রাসায়নিক যৌগ। এর রাসায়নিক গঠন হলো CH3COOH (CH3CO2H, C2H4O2, অথবা HC2H3O2 এই ভাবেও লেখা হয়)। বিশুদ্ধ ও অনার্দ্র অ্যাসিটিক অ্যাসিডকে কখনও কখনও গ্লেসিয়াল অ্যাসিটিক অ্যাসিডও বলা হয়। অ্যাসিটিক অ্যাসিডের ৪ থেকে ১০ শতাংশ জলীয় দ্রবণকে ভিনেগার বলে। তাই অ্যাসিটিক অ্যাসিডই ভিনিগারের টক স্বাদ ও গন্ধের জন্য দায়ী। এটি একটি দুর্বল অ্যাসিড এবং বর্ণহীন তরল। ১৬.৭ ডিগ্ৰি সেলসিয়াস তাপমাত্রার নিচে এটি বর্ণহীন স্ফটিক হিসেবে জমে যায়। অ্যাসিটিক অ্যাসিড ক্ষয়কারী এবং এর বাষ্প চোখে জ্বালা সৃষ্টি করে, নাকে শুষ্কতা ও প্রদাহ তৈরি করে এবং ফুসফুসে চাপ সৃষ্টি করে।
অ্যাসিটিক অ্যাসিড একটি সাধারণ কার্বক্সিলিক অ্যাসিড এবং সাধারণতম হিসেবে ফরমিক অ্যাসিডের পরই এর স্থান। এটি একটি গুরুত্বপূর্ণ রিএজেন্ট ও পলিইথিলিন টেরেফথ্যালেটের শিল্পোৎপাদনের রাসায়নিক, যা কোমল পানীয়ের বোতলে, ফটোগ্রাফিক ফিল্মের সেলুলোজ অ্যাসিটেট ও কাঠের আঠালো পলিভিনাইল অ্যাসিটেট তৈরিতে ব্যবহৃত হয়। খাদ্য শিল্পে অ্যাসিটিক অ্যাসিড একটি অ্যাসিডিটি রেগুলেটর হিসাবে এবং একটি মশলা হিসাবে খাদ্য সংযোজন কোড ই২৬০ দ্বারা নিয়ন্ত্রিত হয়। জৈব রসায়নের অ্যাসিটাইল গ্রুপ এই অ্যাসিটিক অ্যাসিড থেকেই প্রাপ্ত। এটি সমস্ত ধরনের জীবের জন্য মৌলিক। কোএনজাইম-এ এর সাথে আবদ্ধ হলে, এটি কার্বোহাইড্রেট এবং চর্বি বিপাকের কেন্দ্রবিন্দু। অ্যাসিটিক অ্যাসিডের বিশ্বব্যাপী চাহিদা প্রতি বছর প্রায় ৬.৫ মিলিয়ন মেট্রিক টন (টি/এ), যার মধ্যে প্রায় ১.৫ (টি/এ) পুনর্ব্যবহার করে পূরণ করা হয়; অবশিষ্টাংশ মিথানল থেকে তৈরি করা হয়। ভিনেগারের বেশিরভাগই পাতলা অ্যাসিটিক অ্যাসিড। এটি প্রায়ই গাঁজন কিংবা ইথানলের পরবর্তী জারণ দ্বারা উত্পাদিত হয়।
নামকরণ
গতানুগতিক নাম "অ্যাসিটিক অ্যাসিড" হল সবচেয়ে বেশি ব্যবহৃত এবং অনুমোদিত পদ্ধতিগত নাম "ইথানোয়িক অ্যাসিড", একটি বৈধ ইউপ্যাক নাম, প্রতিস্থাপক নামকরণ অনুসারে নির্মিত হয়। "অ্যাসিটিক অ্যাসিড" নামটি "acetum" (আক্ষ. এসিতাম) থেকে এসেছে, যা ভিনেগারের জন্য ল্যাটিন শব্দ এবং এটি নিজেই " অ্যাসিড " শব্দের সাথে সম্পর্কিত।
"গ্লেসিয়াল অ্যাসিটিক অ্যাসিড" অনার্দ্র (অনহাইড্রাস) অ্যাসিটিক অ্যাসিডের একটি নাম। জার্মান নামের "Eisessig" ("আইস ভিনেগার") এর মতোই, নামটি এসেছে বরফের মতো স্ফটিক থেকে যা ঘরের তাপমাত্রা এ সামান্য নিচে তৈরি হয়। (০.১% জলের উপস্থিতি এর গলনাঙ্ককে ০.২  °সেলসিয়াস এ নামিয়ে দেয়)।
অ্যাসিটিক অ্যাসিডের একটি সাধারণ প্রতীক হল AcOH, যেখানে Ac হল pseudoelement চিহ্ন যা অ্যাসিটাইল গ্রুপের প্রতিনিধিত্ব করে ; কনজুগেট বেস, অ্যাসিটেট (CH3COO−), এভাবে উপস্থাপন করা হয়। (অ্যাসিটাইল ফাংশনাল গ্রুপের জন্য চিহ্ন Ac টি অ্যাক্টিনিয়াম উপাদানের জন্য চিহ্ন এসি এর সাথে বিভ্রান্ত করা উচিত নয়; প্রসঙ্গটি জৈব রসায়নবিদদের মধ্যে বিভ্রান্তি রোধ করে)। এর গঠনকে আরও ভালোভাবে প্রতিফলিত করার জন্য, অ্যাসিটিক অ্যাসিড প্রায়ই লেখা হয়, , , এবং অ্যাসিড-বেস বিক্রিয়ার প্রসঙ্গে, সংক্ষেপে HAc কখনও কখনও ব্যবহার করা হয়, যেখানে Ac এই ক্ষেত্রে অ্যাসিটেটের প্রতীক (অ্যাসিটাইলের পরিবর্তে)। অ্যাসিটেট হল আয়ন যা অ্যাসিটিক অ্যাসিড থেকে হাইড্রোজেন আয়ন ক্ষয়ের জন্যে হয়। "অ্যাসিটেট" নামটি এই অ্যানায়ন যুক্ত লবণ বা অ্যাসিটিক অ্যাসিডের একটি এস্টারকেও উল্লেখ করতে পারে।
অম্লতা
অ্যাসিটিক অ্যাসিডের মতো কার্বক্সিলিক অ্যাসিডের কার্বক্সিল গ্রুপের (−COOH) আয়নিকরণের মাধ্যমে অণু থেকে হাইড্রোজেন আয়ন আলাদা হতে পারে।
প্রোটনের এই মুক্তির কারণে (H+), অ্যাসিটিক অ্যাসিডের অম্লীয় ধর্ম রয়েছে। অ্যাসিটিক অ্যাসিড একটি দুর্বল মনোপ্রোটিক অ্যাসিড। জলীয় দ্রবণ, এটি একটি আছে পিকেa মান ৪.৭৬। এর কনজুগেট ক্ষার হল অ্যাসিটেট । একটি ১.০ মোলার দ্রবণ (গার্হস্থ্য ভিনেগারের ঘনত্ব সম্পর্কে) ২.৪ এর pH আছে, যা ইঙ্গিত করে যে কেবলমাত্র ০.৪% অ্যাসিটিক অ্যাসিড অণু বিচ্ছিন্ন। তবে, খুব পাতলা (<10 −6 M) দ্রবণে অ্যাসিটিক অ্যাসিড >৯০% বিচ্ছিন্ন হয়।
alt=Deprotonation equilibrium of acetic acid in water|375x375পিক্সেল|পানিতে অ্যাসিটিক অ্যাসিডের ডিপ্রোটোনেশন ভারসাম্য
গঠন
কঠিন অ্যাসিটিক অ্যাসিডে, অণুগুলো চেইন তৈরি করে, স্বতন্ত্র অণুগুলো হাইড্রোজেন বন্ড দ্বারা পরস্পর সংযুক্ত থাকে। এর বাষ্পে, ডাইমার সনাক্ত করা যেতে পারে। অ-হাইড্রোজেন-বন্ধন দ্রাবকগুলোর পাতলা দ্রবণে তরল পর্যায়ে এবং বিশুদ্ধ অ্যাসিটিক অ্যাসিডের একটি নির্দিষ্ট পরিমাণে ডাইমারগুলোও ঘটে, কিন্তু হাইড্রোজেন-বন্ধন দ্রাবক দ্বারা ব্যাহত হয়। ডাইমারের ডিসোসিয়েশন এনথালপি ৬৫.০-৬৬.০ কিলোজুল/মোল অনুমান করা হয়, এবং ডিসোসিয়েশন এনট্রপি ১৫৪-১৫৭ জুল মোল -১ কেলভিন -১ । অন্যান্য কার্বক্সিলিক অ্যাসিড অনুরূপ আন্তঃআণবিক হাইড্রোজেন বন্ধন মিথস্ক্রিয়ায় জড়িত।
দ্রাবক বৈশিষ্ট্য
তরল অ্যাসিটিক অ্যাসিড একটি হাইড্রোফিলিক (পোলার) প্রোটিক দ্রাবক, ইথানল এবং জলের মতো। ৬.২ এর একটি আপেক্ষিক স্ট্যাটিক পারমিটিভিটি (ডাইইলেকট্রিক ধ্রুবক) সহ, এটি শুধুমাত্র মেরু যৌগ যেমন অজৈব লবণ এবং শর্করাকে দ্রবীভূত করে না, তবে অ-মেরু যৌগ যেমন তেল এবং মেরু দ্রবণকেও দ্রবীভূত করে। এটি মেরু এবং অ-মেরু দ্রাবক যেমন জল, ক্লোরোফর্ম এবং হেক্সেন দিয়ে মিশ্রিত। উচ্চতর অ্যালকেনগুলোর সাথে (অকটেন দিয়ে শুরু হয়), অ্যাসিটিক অ্যাসিড সমস্ত রচনায় মিশ্রিত হয় না এবং অ্যালকেনগুলোতে অ্যাসিটিক অ্যাসিডের দ্রবণীয়তা দীর্ঘ এন-অ্যালকেনগুলোর সাথে হ্রাস পায়। অ্যাসিটিক অ্যাসিডের দ্রাবক এবং মিসসিবিলিটি বৈশিষ্ট্য এটিকে একটি দরকারী শিল্প রাসায়নিক করে তোলে, উদাহরণস্বরূপ, ডাইমিথাইল টেরেফথালেট উৎপাদনে দ্রাবক হিসাবে।
জৈব রসায়ন
শারীরবৃত্তীয় pH-এ, অ্যাসিটিক অ্যাসিড সাধারণত অ্যাসিটেটে সম্পূর্ণরূপে আয়নিত হয়। আনুষ্ঠানিকভাবে অ্যাসিটিক অ্যাসিড থেকে উদ্ভূত অ্যাসিটাইল গ্রুপ সমস্ত ধরনের জীবনের জন্য মৌলিক। কোএনজাইম-A এর সাথে আবদ্ধ হলে এটি কার্বোহাইড্রেট এবং চর্বি বিপাকের কেন্দ্রবিন্দু। লং-চেইন কার্বক্সিলিক অ্যাসিড (ফ্যাটি অ্যাসিড) থেকে ভিন্ন, অ্যাসিটিক অ্যাসিড প্রাকৃতিক ট্রাইগ্লিসারাইডে ঘটে না। যাইহোক, কৃত্রিম ট্রাইগ্লিসারাইড ট্রায়াসিটিন (গ্লিসারিন ট্রায়াসিটেট) একটি সাধারণ খাদ্য সংযোজন এবং প্রসাধনী এবং সাময়িক ওষুধে পাওয়া যায়।
অ্যাসিটিক অ্যাসিড অ্যাসিটিক অ্যাসিড ব্যাকটেরিয়া (বিশেষ করে অ্যাসিটোব্যাক্টর এবং ক্লোস্ট্রিডিয়াম অ্যাসিটোবুটিলিকাম) দ্বারা উত্পাদিত এবং নির্গত হয়। এই ব্যাকটেরিয়াগুলো সর্বজনীনভাবে খাদ্যদ্রব্য, জল এবং মাটিতে পাওয়া যায় এবং ফল এবং অন্যান্য খাবার নষ্ট হওয়ার কারণে অ্যাসিটিক অ্যাসিড প্রাকৃতিকভাবে তৈরি হয়। অ্যাসিটিক অ্যাসিড মানুষের এবং অন্যান্য প্রাইমেটদের যোনি তৈলাক্তকরণের একটি উপাদান, যেখানে এটি একটি হালকা অ্যান্টিব্যাকটেরিয়াল এজেন্ট হিসেবে কাজ করে বলে মনে হয়।
উৎপাদন
অ্যাসিটিক অ্যাসিড শিল্পকারখানায় কৃত্রিমভাবে এবং ব্যাকটেরিয়া গাঁজন দ্বারা উৎপাদিত হয়। রাসায়নিক শিল্পে ব্যবহারের জন্য তৈরি প্রায় ৭৫% অ্যাসিটিক অ্যাসিড মিথানলের কার্বনাইলেশন দ্বারা তৈরি হয়, নীচে ব্যাখ্যা করা হয়েছে। জৈবিক রুটটি বিশ্বের উৎপাদনের মাত্র ১০% জন্য দায়ী, তবে ভিনেগার উৎপাদনের জন্য এটি গুরুত্বপূর্ণ রয়ে গেছে কারণ অনেক খাদ্য বিশুদ্ধতা আইনে জৈবিক উৎস হতে খাবারে ভিনেগার ব্যবহার করা প্রয়োজন। অন্যান্য প্রক্রিয়াগুলো হল মিথাইল ফরমেট আইসোমারায়ন, সিঙ্গাসকে অ্যাসিটিক অ্যাসিডে রূপান্তর করা এবং ইথিলিন এবং ইথানলের গ্যাস ফেজ জারণ।
অ্যাসিটিক অ্যাসিড একটি আইস বাথ ব্যবহার করে ভগ্নাংশ হিমায়িত মাধ্যমে বিশুদ্ধ করা যেতে পারে। পানি এবং অন্যান্য অমেধ্য তরল থাকবে যখন অ্যাসিটিক অ্যাসিড বের হয়ে যাবে। ২০০৩-২০০৫ সালের হিসাবে, বিশ্বব্যাপী বিশুদ্ধ অ্যাসিটিক অ্যাসিড এর মোট উৎপাদন অনুমান করা হয়েছিল 5 Mt/a (প্রতি বছর মিলিয়ন টন), যার প্রায় অর্ধেক মার্কিন যুক্তরাষ্ট্রে উৎপাদিত হয়েছিল। ইউরোপীয় উৎপাদন ছিল আনুমানিক ১ এমটি/এ এবং হ্রাস পাচ্ছে, যখন জাপানি উৎপাদন ছিল ০.৭ এমটি/এ। আরেকটি 1.5 এমটি প্রতি বছর পুনর্ব্যবহৃত হয়, যা মোট বিশ্ব বাজারকে 6.5 এ নিয়ে আসে এমটি/এ। তারপর থেকে বিশ্বব্যাপী উৎপাদন বেড়েছে ১০.৭ Mt/a (২০১০ সালে), এবং আরও; যাইহোক, উৎপাদন এই বৃদ্ধি একটি ধীর ভবিষ্যদ্বাণী করা হয়. ভার্জিন অ্যাসিটিক অ্যাসিডের দুটি বৃহত্তম উৎপাদক হল সেলানিজ এবং বিপি কেমিক্যালসমূহ। অন্যান্য প্রধান উৎপাদকের মধ্যে রয়েছে মিলেনিয়াম কেমিক্যালস, স্টার্লিং কেমিক্যালস, স্যামসাং, ইস্টম্যান এবং
মিথানল কার্বনাইলেশন
বেশিরভাগ অ্যাসিটিক অ্যাসিড মিথানল কার্বনাইলেশন দ্বারা উৎপাদিত হয়। এই প্রক্রিয়ায়, মিথানল এবং কার্বন মনোক্সাইড সমীকরণ অনুসারে অ্যাসিটিক অ্যাসিড তৈরি করতে বিক্রিয়া করে: প্রক্রিয়াটি একটি মধ্যবর্তী হিসাবে আয়োডোমিথেন জড়িত, এবং তিনটি ধাপে ঘটে। একটি অনুঘটক, ধাতু কার্বনিল, কার্বনাইলেশনের জন্য প্রয়োজন (ধাপ ২)। মিথানলের কার্বনাইলেশনের জন্য দুটি সম্পর্কিত প্রক্রিয়া বিদ্যমান: রোডিয়াম-অনুঘটক মনসান্টো প্রক্রিয়া এবং ইরিডিয়াম-অনুঘটক ক্যাটিভা প্রক্রিয়া। পরবর্তী প্রক্রিয়াটি সবুজ এবং আরও দক্ষ এবং অনেকাংশে একই উৎপাদন উদ্ভিদে পূর্বের প্রক্রিয়াটিকে প্রতিস্থাপন করেছে। উভয় প্রক্রিয়াতেই অনুঘটক পরিমাণ পানি ব্যবহার করা হয়, কিন্তু ক্যাটিভা প্রক্রিয়ার কম প্রয়োজন হয়, তাই জল-গ্যাস শিফট বিক্রিয়া দমন করা হয়, এবং কম উপজাত তৈরি হয়।
অ্যাসিটিক অ্যানহাইড্রাইডও তৈরি করা যেতে পারে।
অ্যাসিটালডিহাইড জারণ
হালকা ন্যাফথা উপাদানগুলো পারক্সাইড দেওয়ার কারণে সহজেই অক্সিজেন বা এমনকি বায়ু দ্বারা জারিত হয়। এটি রাসায়নিক সমীকরণ অনুসারে অ্যাসিটিক অ্যাসিড তৈরি করতে বিয়োজিত চয়ে যায় যায়। বিউটেন দিয়ে চিত্রিত: এই ধরনের জারনের জন্য ধাতব অনুঘটকের প্রয়োজন হয়, যেমন ম্যাঙ্গানিজ, কোবাল্ট এবং ক্রোমিয়ামের ন্যাপথেনেট লবণ।
বিউটেনকে তরল অবস্থায় রেখে যতটা সম্ভব গরম হওয়ার জন্য নির্ধারিত তাপমাত্রা এবং চাপে সাধারণ বিক্রিয়া পরিচালিত হয়। সাধারণ এই বিক্রিয়ার জন্য তাপামাত্রা এবং ৫৫ বায়ুমণ্ডলীয় চাপ (atm) প্রয়োজন।। এক্ষেত্রে উপজাত উৎপাদও তৈরি হতে পারে, যার মধ্যে রয়েছে বুটেনোন, ইথাইল অ্যাসিটেট, ফরমিক অ্যাসিড এবং প্রোপিয়োনিক অ্যাসিড। এই উপজাত পণ্যগুলো বাণিজ্যিকভাবে ও মূল্যবান, এবং প্রয়োজনে সেগুলোর আরও উৎপাদন করার জন্য বিক্রিয়ার তাপ ও চাপের শর্তগুলো পরিবর্তন করা যেতে পারে। যাইহোক, এই উপজাত পণ্যগুলো থেকে অ্যাসিটিক অ্যাসিডের পৃথকীকরণ প্রক্রিয়াটির ব্যয় বাড়িয়ে তোলে।
অনুরূপ অবস্থার অধীনে এবং বিউটেন জারণের জন্য ব্যবহৃত অনুরূপ অনুঘটক ব্যবহার করে, অ্যাসিটিক অ্যাসিড তৈরি করতে বায়ুতে অক্সিজেন অ্যাসিটালডিহাইডকে জারিত করতে পারে। আধুনিক অনুঘটক ব্যবহার করে, এই বিক্রিয়ায় অ্যাসিটিক অ্যাসিডের উৎপাদন ৯৫%-এর বেশি হতে পারে। প্রধান পার্শ্ব-পণ্য হল ইথাইল অ্যাসিটেট, ফরমিক অ্যাসিড এবং ফর্মালডিহাইড, যার সবকটিরই অ্যাসিটিক অ্যাসিডের তুলনায় কম ফুটন্ত বিন্দু রয়েছে এবং সহজেই পাতন দ্বারা পৃথক করা হয়।
ইথিলিন জারণ
অ্যাসিটালডিহাইড ইথিলিন থেকে ওয়াকার প্রক্রিয়ার মাধ্যমে প্রস্তুত করা যেতে পারে। তারপরে নিম্নোক্ত বিক্রিয়ানুসারে জারিত করা হয়। সাম্প্রতিক সময়ে, রাসায়নিক কোম্পানি শোভা ডেনকো, যেটি ১৯৯৭ সালে জাপানের ওটাতে একটি ইথিলিন জারণ প্ল্যান্ট খুলেছিল, ইথিলিনের একক-পর্যায়ের সস্তা রূপান্তরকে অ্যাসিটিক অ্যাসিডে বাণিজ্যিকীকরণ করেছিল। প্রক্রিয়াটি একটি প্যালাডিয়াম ধাতব অনুঘটক দ্বারা অনুঘটক করা হয় যা হেটেরোপলি অ্যাসিড যেমন সিলিকোটাংস্টিক অ্যাসিডে সমর্থিত। একটি অনুরূপ প্রক্রিয়া সিলিকোটাংস্টিক অ্যাসিড এবং সিলিকার উপর একই ধাতব অনুঘটক ব্যবহার করে:
এটি ছোট গাছের (১০০-২৫০) জন্য মিথানল কার্বনাইলেশনের সাথে প্রতিযোগিতামূলক বলে মনে করা হয় কেটি/এ), ইথিলিনের স্থানীয় মূল্যের উপর নির্ভর করে।পদ্ধতিটি ইথিলিন এবং ইথেন থেকে অ্যাসিটিক অ্যাসিডের নির্বাচনী জারণের ঐতিহ্যগত জারণ অনুঘটকের বিপরীতে, নির্বাচনী জারণ প্রক্রিয়া পরিবেষ্টিত তাপমাত্রা এবং চাপে অ্যাসিটিক অ্যাসিড তৈরি করতে অতিবেগুনি আলো ব্যবহার করবে।
জারিত গাঁজন
মানব ইতিহাসের বেশিরভাগ ক্ষেত্রে, অ্যাসিটোব্যাক্টর গণের অ্যাসিটিক অ্যাসিড ব্যাকটেরিয়া ভিনেগার আকারে অ্যাসিটিক অ্যাসিড তৈরি করেছে। পর্যাপ্ত অক্সিজেন দেওয়া হলে, এই ব্যাকটেরিয়া বিভিন্ন অ্যালকোহলযুক্ত খাবার থেকে ভিনেগার তৈরি করতে পারে। সাধারণত ব্যবহৃত ফিডের মধ্যে রয়েছে আপেল সিডার, ওয়াইন এবং গাঁজন করা শস্য, মল্ট, চাল বা আলু ভর্তা। এই ব্যাকটেরিয়া দ্বারা সাহায্য করা সামগ্রিক রাসায়নিক বিক্রিয়া হল: অ্যাসিটোব্যাক্টর দিয়ে একটি পাতলা অ্যালকোহল দ্রবণ টিকা দেওয়া এবং একটি উষ্ণ, বাতাসযুক্ত জায়গায় রাখা কয়েক মাসের মধ্যে ভিনেগার হয়ে যাবে। ইন্ডাস্ট্রিয়াল ভিনেগার তৈরির পদ্ধতি ব্যাকটেরিয়ায় অক্সিজেন সরবরাহের উন্নতি করে এই প্রক্রিয়াটিকে ত্বরান্বিত করে।
গাঁজন দ্বারা উত্পাদিত ভিনেগারের প্রথম ব্যাচগুলো সম্ভবত ওয়াইন তৈরির প্রক্রিয়ায় ত্রুটি ঘটার ফলে উৎপাদিত হয়েছিল। যদি খুব বেশি তাপমাত্রায় গাঁজন করা আবশ্যক হয়, তবে অ্যাসিটোব্যাক্টর আঙ্গুরগুলোতে প্রাকৃতিকভাবে ঘটে যাওয়া খামিরকে আচ্ছন্ন করবে। রান্না, চিকিত্সা এবং স্যানিটারি উদ্দেশ্যে ভিনেগারের চাহিদা বাড়ার সাথে সাথে ভিন্টনাররা আঙ্গুর পাকা এবং ওয়াইনে প্রক্রিয়াজাতকরণের জন্য প্রস্তুত হওয়ার আগে গরম গ্রীষ্মের মাসগুলোতে ভিনেগার উত্পাদন করতে অন্যান্য জৈব উপকরণ ব্যবহার করতে শিখেছিলেন। তবে এই পদ্ধতিটি ধীর ছিল এবং সর্বদা সফল ছিল না। কারণ ভিন্টনাররা প্রক্রিয়াটি বুঝতে পারেনি।
প্রথম আধুনিক বাণিজ্যিক প্রক্রিয়াগুলোর মধ্যে একটি ছিল "দ্রুত পদ্ধতি" বা "জার্মান পদ্ধতি", যা ১৮২৩ সালে জার্মানিতে প্রথম অনুশীলন করা হয়েছিল। এই প্রক্রিয়ায়, কাঠের শেভিং বা কাঠকয়লা দিয়ে ভরা টাওয়ারে গাঁজন হয়। অ্যালকোহলযুক্ত ফিডটি টাওয়ারের শীর্ষে প্রবেশ করানো হয় এবং প্রাকৃতিক বা জোরপূর্বক সংবহন দ্বারা নিচ থেকে তাজা বাতাস সরবরাহ করা হয়। এই প্রক্রিয়ায় উন্নত বায়ু সরবরাহ কয়েক মাস থেকে সপ্তাহে ভিনেগার প্রস্তুত করার সময়কে কমিয়ে দেয়।
আজকাল, বেশিরভাগ ভিনেগার নিমজ্জিত ট্যাঙ্ক সংস্কৃতিতে তৈরি করা হয়, যা প্রথম ১৯৪৯ সালে অটো হ্রোমাটকা এবং হেনরিখ এবনারের দ্বারা বর্ণিত হয়েছিল। এই পদ্ধতিতে, ক্রমাগত নাড়াচাড়া করা ট্যাঙ্কে অ্যালকোহলকে ভিনেগারে গাঁজন করা হয় এবং দ্রবণের মাধ্যমে বুদবুদ বাতাসের মাধ্যমে অক্সিজেন সরবরাহ করা হয়। এই পদ্ধতির আধুনিক প্রয়োগ ব্যবহার করে, ১৫% অ্যাসিটিক অ্যাসিডের ভিনেগার ব্যাচ প্রক্রিয়ায় মাত্র ২৪ ঘন্টা, এমনকি ৬০-ঘন্টা খাওয়ানো-ব্যাচ প্রক্রিয়ায় ২০% তৈরি করা যায়।